**Ventspils pilsētas Izglītības pārvalde (reģistrācijas Nr. 90000052497) izsludina konkursu uz vakanto SAIMNIECĪBAS PĀRZIŅA amatu:**

**Prasības pretendentiem:**

* 1.līmeņa augstākā izglītība loģistikas, ekonomikas, tirgzinības vai komercdarbības jomā;
* vismaz divu gadu darba pieredze saimniecības pārziņa, loģistikas vai iepirkumu speciālista vai līdzīgā amatā; par priekšrocību tiks uzskatīta pieredze darbā pašvaldības iestādē vai pašvaldības kapitālsabiedrībā;
* valsts valodas prasme augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā;
* spēja strādāt patstāvīgi, noteikt prioritātes, vadīt citus darbiniekus;
* labas prasmes darbā ar informācijas un komunikācijas tehnoloģijām, t.sk. prasme strādāt ar datoru pieredzējuša lietotāja līmenī;
* labas komunikācijas, saskarsmes un plānošanas prasmes;
* precizitāte un augsta atbildības sajūta;
* prasme analizēt situāciju un rīcības sekas, atrast piemērotāko risinājumu, spēja apstrādāt un analizēt liela apjoma datus.

**Galvenie pienākumi:**

* nodrošināt Izglītības pārvaldi un tās padotībā esošās izglītības iestādes ar nepieciešamajām precēm;
* transporta pakalpojumu nodrošināšanas Izglītības pārvaldei un tās padotībā esošajām izglītības iestādēm koordinēšana;
* organizēt iestādes īpašumā (lietošanā) esošo transporta līdzekļu regulāru tehniskā stāvokļa kontroli un ikdienas tehnisko apkopi, kontrolēt transporta līdzekļu ekspluatācijas noteikumu ievērošanu.

**Iesniedzamie dokumenti:**

* dzīves un darba apraksts (CV);
* pieteikuma vēstule;
* izglītību un kvalifikāciju apliecinošu dokumentu kopijas.

Darba alga 900 – 1000 EUR mēnesī

Dokumentus **līdz 2019.gada 10.maijam** ieskaitot, iesniegt Ventspils pilsētas Izglītības pārvaldē, nosūtot pa pastu vai iesniedzot personīgi Raiņa ielā 10, Ventspilī, LV-3601, 2.stāvā, darba dienās no plkst. 08:00 līdz plkst. 17:00, izņemot pirmdienās no plkst. 08:00 līdz plkst.18:00 un piektdienās no plkst. 08:00 līdz plkst.16:00, pārtraukums no plkst. 12:00 līdz plkst. 13:00, vai nosūtot elektroniski: vip@ventspils.lv. Uzziņas pa tālruni 636 01221.